ট্রাম্প গত বছর উত্তর কোরিয়াকে সম্পূর্ণ ধ্বংস করে ফেলা হবে বলে হুমকি দিয়েছিলেন। কিন্তু কিছুদিনের মধ্যেই তাঁর সুর নরম হলো। একপর্যায়ে তিনি কিম জং–উনের সঙ্গে বৈঠকও করলেন। তখন বলা হলো, উত্তর কোরিয়ার পরমাণু কার্যক্রম বন্ধে যুক্তরাষ্ট্র শিগগিরই চুক্তি করবে। কিন্তু এখন পর্যন্ত এ বিষয়ে দৃশ্যমান কোনো অগ্রগতি হয়নি। তখন থেকেই ট্রাম্প বলে যাচ্ছেন, উত্তর কোরিয়ার সঙ্গে আলোচনার উদ্যোগ ‘ভালো অবস্থায়’ আছে। কিন্তু অন্য মার্কিন কর্মকর্তাদের কথার সঙ্গে তাঁর বক্তব্য মিলছে না।